หลวงพี่หมี พระสงฆ์ไทยธุดงค์เพื่อสันติภาพในสหรัฐฯ
กำลังเป็นที่สนใจในสหรัฐอเมริกา สำหรับ พระสุธรรม ฐิตธัมโม หรือ หลวงพี่หมี พระสงฆ์ไทย ซึ่งกำลังธุดงค์เพื่อสันติภาพ บนเส้นทางสายประวัติศาสตร์ ถนนหมายเลข 66 ทางหลวงสายแรกของสหรัฐฯอเมริกา เชื่อมเมืองทางฝั่งตะวันตกและตะวันออกไว้ด้วยกันและจะใช้ถนน Lincoln Historic Hwy ปลายทางอยู่ที่เทพีเสรีภาพ นิวยอร์กนี่ไม่ใช่เส้นทางสายแรกที่ท่านเคยธุดงค์ แต่เดินมาแล้วนับ 10 ประเทศ นับหมื่นกิโลเมตร ด้วยจุดประสงค์เดียวกัน คือ การบำเพ็ญเพียร และเพื่อให้พุทธศาสนาได้ดึงสันติภาพออกมาจากใจของผู้คนพระสุธรรม หรือที่ในอดีตเราเคยได้ยินชื่อกัน คือ นายสุธรรม นทีทอง อดีตเลขาธิการรัฐมนตรีว่าการกระทรวงศึกษาธิการ ตัดสินใจละทางโลก ถนนสายการเมืองในช่วงเวลาสั้น ๆ มุ่งหน้าสู่ถนนทางธรรมมาได้ 5 ปี โดยมีจุดเริ่มต้นหลังจากได้ศึกษาธรรมะของท่านพุทธทาสภิกขุ ด้วยความฝักใฝ่ในการปฏิบัติจึงค้นพบว่าการเดินสมาธิ หรือ เดินธุดงค์ คือคำตอบของท่านหลังจากบวชได้ไม่นานได้ตัดสินใจไปจำวัดอยู่ที่ชิคาโก้ คอยสอนเรื่องการฝึกสมาธิให้แก่ชาวไทยและต่างชาติ ซึ่งคนไทยอาจจะนิยมการทำบุญด้วยการทำทาน แต่สำหรับคนต่างชาติชอบการฝึกสมาธิมาก ซึ่งตามคำสอนของพระพุทธเจ้าแล้ว การเจริญสมาธิ คือ บุญสูงสุดพระสุธรรม เล่าว่า เคยเดินธุดงค์มาตั้งแต่แรกไปตามเส้นทางต่าง ๆ ไม่ว่าจะเป็นป่าใน จ.สุราษฎร์ธานี ป่าทุ่งใหญ่นเรศวร จ.กาญจนบุรี หรือ ชิโกะกุ เส้นทางธุดงค์สายเก่าแก่ในญี่ปุ่น ซึ่งพบว่า การเดินธุดงค์นั้นเป็นหนทางฝึกความเพียรที่ถูกจริต แม้จะลำบากกว่า การยืน เดิน นอน เพื่อทำสมาธิก็ตามพระสุธรรม พบว่า การเดินธุดงค์นั้นให้ผลดีแก่ตนเอง เรื่องการขัดเกลากำจัดกิเลสด้วยความเพียร แต่โลกอาจจะไม่ได้ประโยชน์จากการกระทำนี้สหรัฐอเมริกาก็เป็นหนึ่งในหลายประเทศที่มีส่วนยึดโยงกับคำว่า สันติภาพ มีบทบาทต่อสงครามในบางประเทศ มีปัญหาเกี่ยวกับอาวุธ ซึ่งหากมองให้ลึกแล้วการที่ศาสนาพุทธไม่ได้เป็นคู่ขัดแย้งของใคร หรือ กับศาสนาอื่น และอยู่บนพื้นฐานหลักคำสอนเรื่องการมี เมตตา เป็นหัวใจสำคัญ ทำให้การเดินในครั้งนี้สื่อสารเรื่องสันติภาพไปในคราวเดียวกันได้การเดินธุดงค์ในครั้งนี้พระสุธรรมเดินเพียงรูปเดียว วันละไม่ต่ำกว่า 10 - 12 ชั่วโมง มีอาการบาดเจ็บที่เท้าในช่วงสัปดาห์แรกๆ ซึ่ง พระสุธรรม บอกว่า หากจิตใจมัวแต่คิดว่า เราเจ็บ เราเมื่อย ก็ทำไม่ได้ การเดินธุดงค์ ช่วยให้จิตกับกายแยกกัน รู้ว่า ร่างกายไหวแค่ไหนแรกเริ่มพระสุธรรม หารือกับรุ่นพี่สมัยเรียน ตั้งใจว่าค่ำไหนนอนนั่น ไม่สะสมภัตตาหาร หากมีคนถวายน้ำอาหารปัจจัยก็จะฉันแค่นั้น เพราะหากมากไปก็จะหนักไม่เอื้อต่อการธุดงค์การเดินผ่านหลายเมือง มีความลำบาก เพราะเป็นภูเขา ทะเลทราย สภาพอากาศหนาวเย็น หรือ อาจจะขึ้นชื่อเรื่องความไม่ปลอดภัย แต่กลับไม่มีอะไรน่ากังวล พระสุธรรมได้รับการดูแลจากชาวเมืองทุกเพศทุกวัย เด็ก ๆ จำนวนมาก ได้รับการส่งเสริมให้ช่วยเหลือพระ แม้แต่เจ้าหน้าที่ของรัฐก็มาช่วยดูแลความปลอดภัยให้ ส่งต่อข่าวเพื่อเตรียมการดูแล บางคนก็ขับรถตระเวนหาพระยังไม่นับรวมพี่น้องชาวลาว ที่มาคอยดูแล มีอาศัยอยู่เยอะในโอไฮโอ เพนซิลวาเนีย นิวเม็กซิโก โอกลาโฮมาซึ่งบริเวณนี้ไม่ค่อยมีวัดไทย อย่างคนนี้ก็นอนที่วัดลาว นี่เป็นความปิติที่พระสุธรรมก็คาดไม่ถึง แสดงถึงว่า เรื่องสันติภาพ เป็นสิ่งที่คนอเมริกันต้องการจะมีอยู่แล้วในใจ เป็นจุดยืนเดียวกันของคนในหลายเมืองใครสนใจพระพุทธศาสนา ก็ได้สอนบ้างในระยะเวลาสั้นๆกลุ่มผู้ค้าอาวุธ มีส่วนต่อการตัดสินใจของรัฐบาลในบางประเทศ ซึ่งกลุ่มดังกล่าวเป็นผู้กำหนดสันติภาพโลก หน้าที่ในการสร้างสันติภาพไม่ใช่ของรัฐบาล แต่เป็นของคนทุกคนพระสุธรรมเดินมาธุดงค์มาแล้วเป็นเวลา 3 เดือน 9 วันแล้ว ผ่านมา 10 รัฐ เหลืออีกราว 600 ไมล์ หรือ อีกกว่า 1000 กิโลเมตร ในเวลา 20 วัน ก็จะไปถึงปลายทางที่เทพีเสรีภาพ มหานครนิวยอร์ค ซึ่งคาดว่าจะใช้เวลาจนถึงเดือนกรกฎาคมนี้
กำลังเป็นที่สนใจในสหรัฐอเมริกา สำหรับพระสุธรรม ฐิตธัมโม หรือ หลวงพี่หมี พระสงฆ์ไทย ซึ่งกำลังธุดงค์เพื่อสันติภาพ บนเส้นทางสายประวัติศาสตร์ ถนนหมายเลข 66 ทางหลวงสายแรกของสหรัฐฯ
ธุดงค์,สหรัฐฯ,พระสุธรรม,หลวงพี่หมี